“Daryo” va Xushnudbek.uz sayti maxsus “Abituriyent-2015” loyihasini tashkil etdi

2015-yil 20-iyun sanasidan O‘zbekistondagi barcha oliy ta’lim muassasalarida qabul komissiyalari o‘z faoliyatini boshladi.

Qariyb ikki oy mobaynida O‘zbekiston yoshlari orasidagi eng ommabop mavzu aynan OTMlarga qabul qilish jarayoni bilan bog‘liq bo‘lishi shubhasiz.
Shuni inobatga olib, “Daryo” va Xushnudbek.Uz sayti maxsus “Abituriyent-2015” loyihasini tashkil etdi. Loyihaga www.xushnudbek.uz/abituriyent-2015 manzili orqali kirish mumkin.
Bunda qabul komissiyasi faoliyati bilan bog‘liq yangiliklar, ma’lumotlar, bo‘lajak talabalarga maslahat va tushuntirishlar berib boriladi.
Agarda qabul jarayoni bilan bog‘liq savollaringiz bo‘lsa maxsus sahifa orqali savol yo‘llashingiz mumkin.
“Savollarga berilayotgan javoblar amaldagi normativ-huquqiy hujjatlarga asoslangan bo‘lsa-da, lekin rasmiy maqomga ega emas. Berilgan javoblar tavsiyaviy xarakterga ega”, — deydi loyiha mualliflari.